XVI.  Privilegium pro monasterio S. Mansueti Tullensi.   (Romae, ap. S. Petrum.) [D. CALMET,  Hist. de Lorraine,  II, Pr. 346.]
Author: Adrianus IV

ADRIANUS episcopus, servus servorum Dei, dilectis filiis JOANNI abbati monasterii S. Mansueti Tullensis, ejusque fratribus tam praesentibus quam futuris regularem professis, in PP. MM.

Religiosam vitam eligentibus apostolicum convenit adesse praesidium, ne forte cujuslibet te veritatis incursus, aut eos a proposito revocet, aut robur quod absit! sacrae religionis infringat; quocirca, dilecti in Domino filii, vestris justis postulationibus clementer annuimus, et praefatum monasterium, in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes, ut quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis Domino propitio poterit adipisci, firma vobis vestrisque successoribus et illibata permaneant; in quibus haec propriis duximus exprimenda vocabulis. Cellam apud Rinellum castrum sitam, cum omnibus possessionibus suis. Ecclesiam de Moruncurt, et duas partes omnium decimarum ejusdem ecclesiae; oblationum similiter duas partes, scilicet in Nativitate Domini, in Epiphania, in Pascha, in Pentecostes, in festo Sancti Petri ad vincula, in festo Omnium Sanctorum; de oblationibus quae per annum offeruntur medietatem, exceptis missis privatis: de dotalitio ejusdem ecclesiae; et de terris quae pro eleemosyna datae sunt, vel deinceps acquiri poterunt, duas partes, vicarius tertia parte Cellam Sancti Jacobi de Sionna, et molendinum Evucurt: cellam Sanctae Mariae de Novo-Castro; capellam Sancti Nicolai, et capellam de Unaucurt; ecclesiam Sancti Christophori, et dona altarium trium praedictarum ecclesiarum de omnibus redditibus, quarum vos duas partes, vicarius tertiam accipiat. Ecclesiam Sancti Amantii, quae sita est in suburbio Tullensi; et donum altaris, quod Pipo bonae memoriae Tullensis episcopus, rogatu Hugonis archidiaconi et cantoris, vobis contulisse dignoscitur, cum determinatione parochiatus, videlicet a porta priori Burgo claudente, ubi pars rivuli Angruxia ipsi muro profluit, et sicuti murus totum Burgum occupat et ambit, et exterius quaqua versum habitatio sit in sinistra parte, sicuti via dividit versus meridiem, usque ad rivulum Iserella, ipsaque Iserella cursum suum dirigit versus orientem in laeva parte, usque ad viam publicam, ubi extrinsecus portae de Uvel admiscetur rivulo Angruxiae. De redditibus ejusdem ecclesiae quadraginta solidos, ad fratrum vestituram deputatos, etiam per totum annum duas partes oblationum etiam eleemosynarum ejusdem ecclesiae, atque juxta ea quae a sanctissimis praedecessoribus nostris apostolicis cardinalibus sanctae Romanae Ecclesiae, vel pontificibus Tullensibus exinde statuta sunt, praecipue pro dilectione et veneratione reliquiarum sanctorum Apostolorum Petri et Pauli, quibus ipse locus insignis habetur, et veneratur auctoritate apostolica. Confirmamus, et ratum atque inconvulsum futuris temporibus manere decernimus, et perpetuum silentium indicimus, et omni calumnia pro jam dicta ecclesia Sancti Amantii cessante, eumdem locum cum suis appendiciis vestrum monasterium quiete possideat, praesenti sanctione statuimus. Ecclesiam de Boneio; capellam de Doolvilla, et tam dona altarium, quam decimas majores et minores earumdem ecclesiarum. Ecclesiam de Purveis, cum altari et medietate tam decimarum quam eleemosynarum, quae pro defunctis dantur. Praeterea medietatem omnium eorum quae in nativitate sanctae Mariae, tam in vigilia quam in festo altari offerentur. Ecclesiam de Blaviniaco, cum dotalitio, et tribus capellis, et altaribus de Monz, Magaico, Bibiniaco. In Blaviniaco omnes decimationes tam majores quam minores. In Nativitate Domini, in Pascha, et in festo Sancti Medardi; oblationum duas partes. Apud Monz decimas omnes, exceptis trium hominum decimis. Apud Biliniacum, et apud Jaiacum, omnium decimationum medietatem. Ecclesiam de Parniaco supra Mosam, cum altari, et quatuor partes majorum decimarum ejusdem ecclesiae, minorum vero medietatem. In dotalitio quoque ejusdem ecclesiae, medietatem in oblationibus per annum; in eleemosynis defunctorum medietatem. Ecclesiam de Luzda, cum altari, et tertiam partem omnium decimarum, et medietatem dotalitii. Ecclesiam de Beverone, cum altari, dotalitium ejusdem, et census atrii, cum integritate decimarum etiam ejusdem ecclesiae tres partes. Ecclesiam de Odelincurt, cum altari et medietatem omnium decimarum dotalitii, etiam et census atrii medietatem. Ex dono Simonis ducis et Aleidis uxoris suae, Matthaeo filio suo concedente, alodium de Monce, cum molendino ibidem constructo; vineas quas tres fratres Drogo Arnulfus, Herbertus et Theodoricus nepos eorum clericus, ipsi monasterio pietatis intuitu concesserunt. Ex dono Rainaldi Rufi vineam Marsillin. Praeterea mansum in quo ipsum coenobium situm est, quietum, et ab omni exactione immune, atque ab omni banno saeculari liberum esse decernimus; ut videlicet nullus episcopus, aut alia persona, in eo novum aut indebitum gravamen vel quamlibet vexationem exercendi jus habeat Auctoritate etiam apostolica prohibemus, ut forum nundinarum, quod in prato adjacenti monasterio vestro in festo Sancti Mansueti singulis annis agitur, nulli omnino ecclesiasticae saecularive personae a loco in quo modo celebratur, liceat futuris temporibus removere. Decernimus ergo ut nulli omnino hominum liceat supradictum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur, eorum pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate, et dioecesani episcopi canonica justitia. Si qua igitur, etc. Ego Adrianus catholicae Ecclesiae episcopus. Ego Imarus Tusculanus episcopus. Ego Gregorius Sabinensis episcopus. Ego Guido presbyter cardin. tit. S. Chrysogoni. Ego Hybaldus presbyter cardin. tit. Sanctae Praxedis. Ego Aribertus presbyter cardin. tit. Sanctae Anastasiae. Ego Subaldus presb. cardin. tit. Sanctae Crucis. Ego Senrica presb. cardin. tit. Sanctorum Nerei et Achil. Ego Joannes presb. card. tit. Sanctorum Silvest. et Marc. Ego Guido diacon. cardin. Sanctae Mariae in Porticu. Ego Joannes diacon. cardin. Sanctorum Sergii et Bac. Ego Gerardus diacon. card. Sanctae Mariae. Ego Odo diaconus cardin. Sancti Nicolai in Carcere. Datum Romae apud Sanctum Petrum per manum Rolandi, sanctae Romanae Ecclesiae presb. card. cancellarii, III Idus Febr., indictione III, Inc Dom. an 1154, pontif. vero D. Adriani papae IV an I.